

 **GRADSKO VIJEĆE**

KLASA: 340-01/10-01/4

URBROJ: 2186/18-02/1-15-25

U Ludbregu, 16.srpnja 2015.

 Na temelju članka 5. stavka 1. točke 6. Zakona o sigurnosti prometa na cestama („Narodne novine“, br. 67/08., 48/10., 74/11., 80/13., 158/13., 92/14. i 64/15.), članka 19. i 35. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13 – pročišćeni tekst) Gradsko vijeće Grada Ludbrega na 17. sjednici održanoj dana 16.srpnja 2015. g., donosi

**O D L U K U**

**o određivanju javnih parkirališta na kojima se obavlja naplata**

Članak 1.

 Ovom Odlukom određuju se parkirališne zone, način označavanja parkirališta, ograničenje vremena trajanja parkiranja koja vrijede u pojedinoj zoni te vrijeme naplate na javnim parkiralištima Grada Ludbrega.

Članak 2.

 Organizator parkiranja dužan je označiti, te održavati i čistiti javna parkirališta na kojima se vrši naplata parkiranja.

Članak 3.

 Javna parkirališta na kojima se vrši naplata svrstavaju se u dvije zone, i to:

1. **Parkirališta I. zone su:**

Trg Svetog Trojstva (ispred banke i pošte), Ulica Matije Gupca, Ulica Ivana Gundulića.

1. **Parkirališta II. zone su:**

Trg slobode, Ulica Vladimira Nazora, te ulica prema stadionu „NK Podravine“ na dijelu „stare tržnice“, i to u dijelu koji je stupićima ili pomoću drugih tehničkih rješenja ograničen odnosno označen.

Članak 4.

 Javna parkirališta moraju biti označena prometnom signalizacijom u skladu s propisima o sigurnosti prometa.

 Javna parkirališta na kojima se vrši naplata parkiranja na okomitoj signalizaciji moraju imati oznaku zone, vrijeme naplate parkiranja, cijenu i dopušteno vrijeme parkiranja. Oznaka zone mora biti označena brojčano i bojom.

 Javna parkirališta na kojima se vrši naplata, a koja imaju asfaltnu ili betonsku podlogu, treba označiti vodoravnom signalizacijom u plavoj boji.

 Na parkiralištima na kojima se ne obavlja naplata parkiranja vodoravna signalizacija ostaje u bijeloj boji.

Članak 5.

 Za parkiranje na javnim parkiralištima plaća se naknada radnim danom od 7,00 do 17,00 sati, a subotom od 7,00 do 13,00 sati.

Članak 6.

 Vrijeme korištenja parkirališta ograničava se ovisno o zoni i to:

1. tri sata na parkiralištima I. zone,
2. neograničeno na parkiralištima II. zone.

Članak 7.

 Na povlaštene godišnje parkirališne karte ne primjenjuje se vremensko ograničenje trajanja parkiranja.

Članak 8.

 Stupanjem na snagu ove Odluke prestaje važiti Odluka o određivanju javnih parkirališta na kojima se obavlja naplata („Službeni vjesnik Varaždinske županije“, br. 18/10, 25/11 i 58/13).

 Ova Odluka stupa na snagu prvog dana od dana objave u „Službenom vjesniku Varaždinske županije“.

 Predsjednica

 Gradskoga vijeća

 Renata Potočnik